CELEX: 62022CN0035
Language: ga
Date: 2022-01-17 00:00:00
Title: Cás C-35/22: Iarraidh ar réamhrialú ón Audiencia Provincial de Málaga (an Spáinn) a taisceadh an 17 Eanáir 2022 – CAJASUR Banco S.A. v JO agus IM

25.4.2022   
            
            
               GA
            
            
               Iris Oifigiúil an Aontais Eorpaigh
            
            
               C 171/14
            
         
      Iarraidh ar réamhrialú ón Audiencia Provincial de Málaga (an Spáinn) a taisceadh an 17 Eanáir 2022 – CAJASUR Banco S.A. v JO agus IM
      (Cás C-35/22)
      (2022/C 171/20)
      Teanga an cháis: an Spáinnis
      
         An chúirt a rinne an tarchur
      
      Audiencia Provincial de Málaga
      
         Páirtithe sna príomhimeachtaí
      
      
         Iarratasóir: CAJASUR Banco S.A.
      
         Cosantóirí: JO agus IM
      
         Na ceisteanna a tharchuirtear:
      
      
                  1.
               
               
                  An bhfuil sé i gcontrárthacht leis an gceart chun cosanta dlí éifeachtaí agus le hAirteagal 47 de Chairt um Chearta Bunúsacha an Aontais Eorpaigh go n-gceanglófaí ar an tomhaltóir, sula dtionscnófaí imeachtaí breithiúnacha, go mbeadh éileamh íocaíochta seachbhreithiúnaigh déanta aige roimh ré ionas go dtionscnófaí, leis an dearbhú neamhnithe maidir le coinníoll ginearálta éagórach áirithe den chonradh, na hiarmhairtí cúiteacha uile (lena n-áirítear costais na n-imeachtaí breithiúnacha) a bhaineann leis an éagóir sin, de bhun Airteagal 6(1) de Threoir 93/13/CEE ón gComhairle an 5 Aibreán 1993 maidir le téarmaí éagóracha i gconarthaí tomhaltóirí (1)?
               
            
                  2.
               
               
                  An bhfuil sé i gcomhoiriúnacht leis an gceart chun lánchúiteamh agus éifeachtacht dhlí an Aontais agus le hAirteagal 6(1) den Treoir thuasluaite go socrófaí critéir um fhorchur costais (lena n-áirítear táillí dlí) ag brath ar réamhéileamh íocaíochta seachbhreithiúnaigh a bheith déanta ag an tomhaltóir ar an eintiteas airgeadais chun críocha bhaint an chlásail sin?
               
            
         (1)  IO 1993, L 95, lch. 29